පරිසරය සුරක්ෂිත කිරීම වෙනුවෙන් වැදගත් තීන්දු තීරණ ගත් රාජ්‍ය නායකයෙකු ලෙස මෙවර ජගත් පරිසර සමුළුවට ආරාධනා ලැබූ ජනාධිපති මෛත්‍රීපාල සිරිසේන කෙන්යාව බලා පිටත්ව ගියේ පසුගිය 13 වනදායි.එදින රාත්‍රියේ ජනාධිපතිවරයා කෙන්යාවේ නයිරෝබි නුවරට ළඟාවු අතර, එරට විශේෂ රාජ්‍ය තාන්ත්‍රික නියෝජිත පිරිසක් විසින් පිළිගනු ලැබුවා.පරිසර අභියෝග සහ තිරසර පරිභෝජනය හා නිෂ්පාදනය සඳහා නවෝත්පාදක විසඳුම් යන තේමාව යටතේ මෙවර පැවති ජගත් පරිසර සමුළුව අමතමින් ජනාධිපති මෛත්‍රීපාල සිරිසේන නව යෝජනා 4 ක් ඉදිරිපත් කරනු ලැබුවා.